google/wiki40b huggingface dataset:
Al-Hasa

Al-Hasa atau al-Ahsa (Arab: الأحساء‎ al-Aḥsāʾ, al-Ḥasāʾ; Turki: Lahsa) merupakan wilayah oasis tradisional di Arab Saudi timur yang namanya digunakan untuk Pentadbiran Al-Ahsa, yang meliputi Provinsi Timur Arab Saudi.
Penyaliban Jesus

Penyaliban Jesus terjadi pada abad ke-1 Yudea, mungkin antara tahun 30 dan 33 Masihi. Penyaliban Jesus digambarkan dalam empat injil kanun, yang disebut dalam surat-surat Perjanjian Baru, dibuktikan oleh sumber purba lain, dan ditubuhkan sebagai peristiwa bersejarah yang disahkan oleh sumber bukan Kristian, walaupun, di kalangan sejarawan, tiada konsensus mengenai butir-butir yang tepat tentang apa yang sebenarnya berlaku.
Menurut Injil kanun, Jesus, Kristus, telah ditangkap, diadili, dan dijatuhi hukuman oleh Pontius Pilatus untuk didera, dan akhirnya disalibkan oleh Rom. Jesus ditanggalkan pakaiannya dan menawarkan anggur yang dicampur dengan empedu untuk diminum, sebelum disalibkan. Beliau kemudian digantung di antara dua pencuri yang disabitkan dan menurut Injil Mark, meninggal beberapa enam jam kemudian. Pada masa ini, askar melekatkan satu tanda di atas salib yang menyatakan "Jesus dari Nazaret, Raja orang Yahudi" (Jesus of Nazareth, King of the Jews) dalam tiga bahasa. Kemudian mereka membahagi pakaiannya di antara mereka. Selepas kematian Jesus, mereka menikam bahagian dadanya dengan tombak untuk memastikan bahawa beliau telah mati. Alkitab menerangkan tujuh pernyataan yang dibuat Jesus semasa beliau berada di salib, serta beberapa peristiwa ghaib yang berlaku.
Secara kolektif disebut sebagai Semangat (Passion), penderitaan dan kematian penebusan Jesus dengan penyaliban ialah aspek utama teologi Kristian mengenai doktrin-doktrin penyelamatan dan penebusan.
Jalan Oxford

Sejarah

Jalan ini mengikut jalan sebuah jalan Rom, melalui Trinobantina, yang mengait Hampshire dengan Colchester dan menjadi salah satu dari jalan utama ke dalam dan ke luar bandar.
Di antara kurun ke-12 dan 1782 ia telah secara pelbagai digelar Jalan Tyburn (selepas Sungai Tyburn yang mengalir hanya di selatannya, dan kini mengalir di bawahnya), Jalan Uxbridge, Jalan Worcester dan Jalan Oxford. Ia menjadi terkenal apabila jalan tersebut digunakan oleh banduan dalam perjalanan terakhir dari Penjara Newgate menuju ke tali gantung di Tyburn berdekatan Marble Arch. Jalan ini mula dikenali sebagai Jalan Oxford dalam sekitar 1729.
Pada lewat kurun ke-18, banyak dari padang-padang di keliling dibeli oleh Earl dari Oxford, dan kawasan ini dimajukan. Ia kemudian menjadi masyhur dengan para penghibur termasuk bear-baiters dan masquerades, dan bangunan hiburan seperti Pantheon. Sewaktu kurun ke-19, kawasan ini menjadi terkenal dengan kedai-kedainya.
Jalan Oxford adalah sebuah dataran di papan British Monopoly. Ia sebahagian dari set hijau bersama dengan Jalan Regent dan Jalan Bond.

Lampu Krismas

Setiap Krismas, jalan ini dihias dengan lampu-lampu perayaan. Pada pertengahan ke lewat November, seorang selebriti menyalakan lampu dan dibiarkan menyala hingga 6 Januari (Malam Keduabelas).
Kegunaan lampu-lampu Krismas bermula pada 1959, lima tahun selepas jirannya Jalan Regent telah bermula tradisi ini. Pada 1967, apabila kemerosotan ekonomi melanda London, tradisi lampu-lampu ini dihentikan dan hanya dikembalikan pada 1978 apabila Jalan Oxford mengaturkan suatu paparan laser.
Utusan Melayu

Penubuhan Utusan Melayu

Mesyuarat pertama untuk menubuhkan Utusan Melayu pada tahun 1938 di rumah Daud Mohd. Shah, presiden KMS ketika itu, dengan kehadiran 20 orang tokoh yang komited dan serius untuk menerbitkan akhbar Utusan Melayu sebagai suara tuntutan dan hak-hak Melayu.
Kemudian tugas untuk mengkaji kemungkinan untuk menerbitkan Utusan Melayu diserahkan kepada Yusof Ishak yang kemudian Presiden Singapura.
Abdul Samad Ismail menyatakan bahawa Utusan Melayu tahun 1907 ada hubungan erat dengat Utusan Melayu yang lahir pada 29 Mei 1939. KMS mempelopori gerakan menubuhkan Utusan Melayu pada 29 Mei 1939… Penubuhan Utusan Melayu amat besar ertinya kepada bangsa Melayu seluruhnya. Kelahiran Utusan Melayu adalah puncak kejayaan bangsa Melayu dalam bidang media cetak.KMS 1907 sebagai ibu kandung kepada KMS 1939.

Tokoh awal

Majlis pelancaran Utusan Melayu diadakan pada 1938.Perjuangannya ialah untuk memartabat dan memperkasakan kedudukan orang Melayu di tanah air mereka yang kian terhimpit.Antara tokoh yang hadir ialah Haji Embok Suluk, Tengku Abdul Kadir, Ishak Haji Muhammad, Haji T.P. Jumaat, Kiai Yunus, Abdul Hamid Haji Isul, Khalil Anuari dan Haji Abbas Taha, Kadi Besar Singapura yang juga seorang wartawan.
Setelah Utusan Melayu ditubuhkan, Yusof Ishak merekrut Abdul Rahim Kajai sebagai pengarangnya yang pertama. Antara wartawan Utusan Melayu pada tahun 1948 ialahAbdul Samad Ismail, Othman Wok , Keris Mas,Melan Abdullah Hussein Hamid dan Salleh Daud.

Peranan

Peranan Utusan Melayu ialah membina dan mencorakkan minda bangsa .Dato' Onn Jaafar yang memimpin UMNO (1946 - 1951) menyifatkan perjuangan UMNO adalah hasil seruan seruan dalam akhbar Utusan Melayu oleh Utusan Melayu.
Dalam keluaran sulungnya, Utusan Melayu menyeru umat Melayu supaya pertubuhan Melayu ditubuhkan. Utusan menyuarakan kedudukan dan hak orang Melayu. Menurut Prof. William R. Roff, pembaca Utusan yang ingin menolong akhbar itu digalakkan menulis untuk menyemarakkan suara dan perjuangan Utusan yang dikaitkan dengan jatuh bangun orang Melayu.
Utusan dianggap mencerminkan hati-nurani dan jiwa-raga orang Melayu yang sedang menghadapi masa depan yang tidak menentu dan terancam.
Ishak Haji Muhammad (Pak Sako) menulis dengan penuh dengan kiasan dan amaran tentang peminggiran dan kemelaratan orang Melayu di tanah air mereka sendiri. Utusan Melayu dengan beraninya menonjolkan imej politik orang Melayu yang dibelenggu oleh penjajah dan kepongan ekonomi orang Cina.
Utusan membahaskan soal keturunan dan asal usul orang Melayu dalam sindrom masyarakat berbilang kaum yang kritikal.Kepimpinan Melayu yang daif.Pendidikan Melayu hendaklah diutamakan , jika tidak akan dihancurkan oleh kaum-kaum lain.
Abdul Samad Ismail amat sinonim dengan Utusan Melayu . Beliau melalui Utusan Melayu berjuang menentang penjajahan dari sebelum Perang Dunia Kedua hingga menjelang merdeka. Beliau adalah tokoh wartawan yang menghidupkan kewartawanan Melayu. Beliau turut menjadi 'sanctity' atau tumpuan para pemimpin bukan Melayu, khususnya di Singapura.
Piala Dunia FIFA 2014 Kumpulan H

Kumpulan H Piala Dunia FIFA 2014  terdiri daripada pasukan Belgium, Algeria, Rusia dan Korea Selatan. Perlawanan bermula pada 17 Jun dan berakhir pada 26 Jun 2014.
Transkripsi (album)

Latar belakang

Ia menjadi album pertama Siti Nurhaliza yang diterbitkan oleh syarikat miliknya, Siti Nurhaliza Productions selepas beliau meninggalkan Suria Records (SRC) pada awal 2005 selepas menerbitkan 10 album bersama SRC dan ia dikeluarkan 10 tahun selepas pelancaran album pertama beliau pada 1996.
Siti memulakan promosi album Transkripsi dengan mengedarkan lagu Biarlah Rahsia di semua stesen radio di seluruh negara. Lagu ini diterbitkan sebagai maklum balas kepada pihak petugas media yang bertungkus-lumus menyiasat kehidupan peribadi Siti, terutamanya mengenai perhubungannya dengan ahli perniagaan terkenal, Datuk Khalid Mohamad Jiwa menjelang hari perkahwinan mereka pada 21 Ogos 2006.
Transkripsi menerima pujian kritis daripada daripada pengulas dan menyifatkannya sebagai salah satu album terbaik Siti yang pernah dihasilkan  dan penerbitan album ini merupakan percubaan pertama Siti untuk menerbitkan album di bawah syarikatnya sendiri.
Kampung Tesong Tujuh

Poskod

Poskod yang digunakan di Kampung Tesong Tujuh, Padang Serai, Kedah adalah 09400.
Sekolah Menengah Kebangsaan St. Peter, Kuala Penyu

Sejarah

Pembinaannya bermula pada tahun 1965 atas daya usaha Rev. Geest. Bangunan yang dibina mempunyai 5 kelas, sebuah bilik guru, pejabat am dan pejabat pengetua. Pada 07 Januari 1966, SMK St Peter Bundu dibuka secara rasmi. Ia bermula dengan hanya satu kelas bagi setiap tingkatan dengan purata seramai 17 orang murid bagi setiap kelas. Pada tahun 1968, kelas peralihan telah dibuka kerana berlakunya pertambahan bilangan pelajar yang lulus darjah enam daripada sekolah-sekolah kerajaan yang menggunakan aliran Bahasa Melayu.
Pada tahun 1968, sekolah ini mencipta sejarah kerana buat julung kali mengadakan Junior Certificate of Education(JCE)yang juga dikenali sebagai Penilaian Menengah Rendah(PMR)pada hari ini. Dalam peperiksaan pertama ini hanya seorang sahaja murid gagal daripada 17 orang murid yang mendudukinya. JCE kemudiannya digantikan dengan Lower Certificate of Education(LCE) pada tahun 1976.
Pada tahun 1977, Sijil Rendah Pelajaran(SRP) diperkenalkan sebelum digantikan pula dengan Penilaian Menengah Rendah(PMR) pada tahun 1993. Oleh kerana sekolah ini hanya menawarkan pembelajaran sehingga tingkatan tiga, lepasan tingkatan tiga terpaksa menyambung pendidikan mereka di sekolah yang berhampiran seperti SMK Kuala Penyu.
Selaras dengan program pertambahan bilik darjah dan juga kesukaran pelajar meneruskan persekolahan di tempat yang lebih jauh, maka pada tahun 1995, tingkatan empat berjaya diwujudkan dengan seramai 33 orang pelajar menduduki SIjil Pelajaran Malaysia(SPM) pada tahun berikutnya. Sekolah ini terus berkembang apabila berjaya membuka kelas aliran sains pada tahun 2002 dengan seramai 25 orang pelajar menjadi pelajar perintis menduduki SPM aliran sains pada tahun 2003.

Pengetua

Pengetua pertamanya ialah mendiang Rev. Fr F. Frerichs dan dibantu oleh Sr. M. Aquinas. Pada permulaan operasinya, terdapat tenaga pengajar dari India, Burma, dan Ceylon.

Infrastruktur

Sejak dibuka, sekolah ini sering menambah bangunan dan bilik darjah sekari dengan pertambahan bilangan murid. Pada tahun 1991, pengetua Puan Marie Yong Pik Hua telah mengubahsuai bilik guru lama menjadi dua bilik darjah pelbagai guna, pusat sumber sekolah, dan stor Kemahiran Hidup.
Pada tahun 1992 pula, Persatuan Ibu Bapa dan Guru(PIBG) yang dipimpin oleh En. Simon Tindik Kinton telah membina beberapa bilik darjah tambahan bagi menempatkan pelajar tingkatan tiga. Projek pembinaan ini dibina secara gotong-royong oleh ibu bapa pelajar manakala bahan binaan disumbangkan oleh guru dan ibu bapa. Puan Marie juga telah membina kantin kecil bagi memenuhi keperluan kakitangan guru dan pelajar.
Skala Kejadian Nuklear Antarabangsa

Skala Kejadian Nuklear Antarabangsa (Bahasa Inggeris: International Nuclear and Radiological Event Scale, INES) diperkenalkan pada tahun 1990 oleh Agensi Tenaga Atom Antarabangsa (International Atomic Energy Agency, IAEA) untuk membolehkan penyaluran segera maklumat penting untuk keselamatan umum sekiranya berlaku kemalangan nuklear.
Skala ini adalah berasaskan logaritma, serupa dengan skala magnitud momen yang digunakan untuk menerangkan magnitud gempa bumi secara perbandingan. Setiap kenaikan tahap menandakan kemalangan yang kira-kira sepuluh kali lebih teruk daripada tahap sebelumnya. Berbeza dengan gempa bumi yang keamatan kejadiannya boleh dinilai secara kuantitatif (dibilang), tahap keburukan bencana buatan manusia seperti kemalangan nuklear lebih subjektif. Disebabkan kesukaran mentafsir, tahap kejadian INES ditetapkan sebaik sahaja kejadian berlaku. Oleh itu, skala ini tidak banyak membantu usaha bantuan kecemasan.
Oleh sebab tahap INES tidak ditentukan oleh badan pusat, kejadian nuklear yang menonjol adakalanya ditetapkan tahap INES oleh pengendali stesen janakuasa nuklear, lembaga nuklear negara, institut sains, badan antarabangsa mahupun pakar-pakar lain sehingga boleh mengelirukan orang ramai tentang kegentingan sebenarnya.
Kriteria dan penunjuk ditentukan untuk memastikan laporan tahap nuklear secara koheren oleh pelbagai lembaga rasmi. Terdapat tujuh tahap bukan sifar pada skala INES: tiga tahap "kejadian" dan empat tahap "kemalangan" dan terdapat juga tahap sifar.

Butiran

Tahap pada skala ditentukan oleh yang tertinggi daripada tiga faktor: kesan di luar tempat kejadian, kesan di dalam tempat kejadian, dan kemerosotan pertahanan mendalam.
Jantar Mantar

Mantar Jantar atau 'Mantra Yantra' adalah alat mengukur panjangnya siang dan malam.Ia terdiri daripada segitiga raksasa Gnomon dengan miring sejajar dengan paksi Bumi.Kuadran lingkaran, sejajar dengan khatulistiwa . Alat ini berfungsi untuk mengukur masa, mencerap Matahari dan lain-lain benda-benda di langit .
The Chronicles of Riddick

Pelakon

Filem The Chronicles of Riddick ini turut disertai oleh beberapa orang pelakon terkenal, antaranya adalah Vin Diesel, Judi Dench, Colm Feore.

Ringkasan

5 tahun selepas Gelap Gelita ("Pitch Black"), penjenayah yang dikehendaki Riddick tiba di palanet yang dikenali sebagai Helion Prime, dan mendapati dirinya berhadapan dengan empayar penjajah yang dikenali sebagai Necromonger, satu bala tentera yang merancang untuk menukar atau membunuh semua manusia di alam sejagat.
Daubach, Westerwaldkreis

Daubach merupakan sebuah kawasan perbandaran terletak di daerah Westerwaldkreis, Rhineland-Palatinate, Jerman.
Presiden Iceland

Asal

Ketika Iceland menjadi republik di 1944 dengan lulusnya perlembagaan baru, kedudukan Raja Iceland digantikan oleh jawatan Presiden. Penyediaan peralihan bagi perlembagaan baru ini menetapkan bahawa presiden pertama negara tersebut akan dipilih oleh parlimen.

Kabinet

Presiden melantik menteri Kabinet Iceland, menentukan jumlah mereka serta pembahagian tugasan. Menteri-menteri tidak  boleh mengundurkan diri dan harus dilepaskan oleh Presiden. Menteri-menteri diwakilkan kuasa eksekutif Presiden dan bertanggungjawab atas tindakan mereka sendiri.

Majlis Negara

Presiden dan Kabinet bertemu di Majlis Negara. Kabinet harus memberitahu Presiden perkara-perkara penting negara serta rang yang digubal. Dalam pertemuan ini juga Kabinet boleh menyarankan, mengadakan, mahupun membubarkan Parlimen.

Kuasa perundangan

Perkara 2 Perlembagaan Iceland menyatakan bahawa Presiden dan Parlimen bersama-sama menjalankan undangan kuasa. Presiden tanda-tanda tagihan berlalu dengan Parlimen ke dalam undang-undang dan tidak boleh memilih untuk tidak menandatanganinya, itu dalam kesan vetoing mereka. Pemvetoan rang oleh Presiden mengambil kesan segera, harus Parlimen tidak mengeluarkan mereka, tapi mereka perlu disahkan dalam suatu referendum. Ólafur Ragnar Grímsson (1996-2016) adalah satu-satunya Presiden yang telah memveto undang-undang dari Parlimen, yakni sebanyak tiga kali (2004, 2010, 2011). Ini kuasa ini pada asalnya bertujuan untuk digunakan pada keadaan yang menggawatkan dalam Parlimen tersebut.
Presiden mempunyai kuasa untuk mengemukakan bil dan resolusi ke Parlimen yang berada dalam pertimbangannya. Jika Parlimen tidak berada dalam sesi Presiden boleh mengeluarkan sementara undang-undang yang harus sesuai dengan perlembagaan. Undang-undang sementara menjadi terbatal jika Parlimen tidak mengesahkan mereka sewaktu masa persidangan Parlimen. Presiden tidak pernah diserahkan bil atau resolusi, atau dikeluarkan sementara undang-undang.

Parlimen

Presiden bersidan bersama Parlimen selepas umum pilihan raya serta juga membubarkannya. Presiden boleh meminda atau menangguhkan sesi bersidang untuk sementara waktu jika sangat perlu. Selain itu, Presiden membuka sesi tetap Parlimen setiap tahun.

Pampasan

Presiden menerima gaji bulanan sebanyak 2,480,341 króna.  Perkara 9 Perlembagaan Iceland menyatakan gaji presiden tidak boleh diturunkan untuk penyandang jawatan tersebut.
Kampung Bukit Sungai Puteh

Poskod

Poskod yang digunakan di Kampung Bukit Sungai Puteh, Ampang Jaya, Selangor ialah 68000.
San Lorenzo, Ecuador

San Lorenzo adalah sebuah bandar pelabuhan di pantai utara Ecuador, kira-kira 18km selatan sempadan Colombia. Ia disertai dengan kereta api sempit ke bandar Ibarra di Tanah Tinggi dan selama bertahun-tahun ia adalah sebuah pelabuhan penting bagi eksport kayu balsa dan tagua.
Logi Kuasa Indramayu

Logi Kuasa Indramayu atau Logi Kuasa Pembangkit Listrik Tenaga Uap Indramayu merupakan sebuah logi kuasa eletrik yang terdapat di Jawa Barat, Indonesia. Logi Kuasa Pembangkit Listrik Tenaga Uap Indramayu terdiri daripada Pembangkit Listrik Tenaga Uap (PLTU) dengan keupayaan pengeluaran 990 MW.

Pengagihan eletrik

Sehingga Disember 2011, penggunaan eletrik perkapital Indonesia adalah antara yang rendah, dan kebanyakan penggunaannya adalah bagi tujuan kegunaan peribadi. Selain itu ramai penduduk tidak mendapat bekalan eletrik disebabkan sesebahagian wilayah provinse tidak bersambung dengan grid kuasa kebangsaan (terutamanya di pulau-pulau kecil).
Sehingga 2012,terdapat 12 wilayah provinse yang memiliki kurang 60% kadar penembusan bekalan eletrik, disebabkan masalah jaringan infrastruktur, pengangkutan dan pengagihan pada kepulauan luar yang menyulitkan usaha kerajaan bagi membekalkan kawasan terpencil dengan bekalan eletrik.

Keupayaan

Logi Kuasa Pembangkit Listrik Tenaga Uap Indramayu mempunyai keupayaan untuk menghasilkan sehingga 990 Megawatt kuasa eletrik yang digunakan bagi membekalkan kuasa eletrik di Jawa Barat.
Dukuh, Kubu

Poskod

Poskod yang digunakan di Dukuh adalah 80853. Terdapat 9 buah desa/kelurahan di dalam daerah kecamatan Kubu.
Navezuelas

Navezuelas merupakan sebuah kawasan perbandaran yang terletak di Sepanyol dalam wilayah Cáceres, Extremadura.
Madanapalle

Demografik 2001

Menurut bancian India pada tahun 2001, Madanapalle memiliki bilangan penduduk seramai 97,964. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Madanapalle memiliki kadar pendidikan (kebolehan membaca) 68%, melebihi kadar purata kebangsaan 59.5%; dengan 56% lelaki dan 44% wanita mampu membaca. 12% dari populasi berusia di bawah 6 tahun. (2001)
Peluru berpandu balistik

Peluru berpandu balistik merupakan sejenis peluru berpandu yang biasanya tanpa sayap ataupun ridip, mempunyai arah yang tetap, yang tidak dapat ditukar selepas peluru berpandu balistik kehabisan bahan bakar dan arahnya akan ditentukan oleh hukum balistik. Untuk menjangkau jarak jauh, peluru berpandu balistik perlu dilancarkan jauh ke udara dan sering kali mencecah altitud orbit rendah bumi. Peluru berpandu balistik biasanya direka untuk membawa nuklear kerana keupayaan mereka terlalu terhad untuk membawa bahan letupan biasa yang berkesan, dan suhu melampau ketika kemasukan semula ke atmospera bumi akan merosakkan beban kimia atau biologi.

Sejarah

Peluru berpandu V2 Jerman telah membuktikan bahawa peluru berpandu balistik mampu membawa bahan letupan ke bandar sasaran tanpa dapat dipintas, dan penggunaan senjata nuklear menjamin kerosakan yang besar apabila mengenai sasaran. Ketepatan sistem ini pada awalnya agak rendah tetapi tidak begitu penting disebabkan kekuatan bom nuklear yang digunakan, tetapi pembangunan selepas perang telah memperbaiki konsep pelantar inersia sehingga ke tahap ia mampu digunakan sebagai sistem pemanduan bagi ICBM yang terpaksa terbang beribu kilometer ke sasarannya. Pada hari ini peluru berpandu balistik hanyalah merupakan penghalang strategik dalam kebanyakan doktrin angkatan tentera. Penekanan Tentera Udara Amerika Syarikat kepada pesawat pengebom yang mempunyai pemandu dianggap berasaskan langkah politik semata-mata.
Kebanyakan peluru berpandu balistik moden mempunyai beberapa tahap roket dan arah mereka mampu ditukar sedikit dari satu tahap ke tahap yang lain. Ini adalah untuk mengelak kepala peledak berjaya dipintas oleh peluru pemandu pemintas.
Peluru berpandu balistik berbeza dari jarak dan kegunaannya, dan sering dibahagikan bergantung kepada jarak. Sebagai contoh, peluru berpandu balistik antara benua (ICBM) adalah peluru berpandu balistik jarak jauh (jarak lebih dari 5500 km). Peluru berpandu balistik jarak dekat dan sederhana sering juga dikenali sebagai peluru berpandu balistik pertempuran.
Upacara pembukaan Sukan Olimpik Musim Panas 2016

Persediaan

Pengarah-pengarah kreatif untuk upacara pembukaan ini adalah pengarah filem Brazil, Fernando Meirelles (City of God, The Constant Gardener) dan penerbit, Daniela Thomas (yang juga mengarah penyerahan dari London 2012) dan Andrucha Waddington. Koreografer Brazil, Deborah Colker, menyediakan lebih daripada 6000 sukarelawan yang akan menari dalam upacara pembukaan dimana latihan bermula pada akhir bulan Mei 2016. Meirelles menyatakan bahawa upacara pembukaan bagi Sukan Olimpik 2016 akan mempunyai bajet yang jauh lebih rendah berbanding dengan Sukan Olimpik baru-baru ini, menggunakan hanya 10% bajet untuk upacara pembukaan Sukan Olimpik 2012.

Venue

Untuk Piala Dunia FIFA 2014 serta Sukan Olimpik dan Paralimpik 2016, projek pembinaan semula yang besar dijalankan di Stadium Maracanã. Bahagian tempat duduk penonton yang asal telah diruntuhkan untuk memberi ruang kepada bahagian tempat duduk penonton yang baru. Bumbung asal stadium telah digantikan dengan dengan gentian kaca. Bumbung baru meliputi 95% tempat duduk penonton di dalam stadium tidak seperti yang sebelumnya dimana perlindungan hanya diberikan kepada beberapa tempat duduk.

Kawah obor

Kawah obor Olimpik akan dinyakan di dalam Maracanã. Pada bulan April 2016, jurucakap Jawatankuasa Penganjur Rio, Mario Andrada menyatakan bahawa penganjur merancang untuk memindahkan kawah obor Olimpik ke lokasi awam berdekatan Pelabuhan Rio de Janeiro selepas upacara pembukaan, kemungkinan besar berdekatan Gereja Candelária. Pemindahan ini serupa seperti ketika Sukan Olimpik Musim Sejuk 2010 dimana kawah obor terletak di luar Pusat Konvensyen Vancouver. Datuk Bandar Rio, Eduardo Paes menyatakan hasrat untuk kawah obor itu diletakkan lebih dekat dengan "hati" pelabuhan, yang telah dibangunkan semula sebagai projek warisan untuk Sukan Olimpik.
Cipaingeun

Poskod

Poskod yang digunakan di Cipaingeun adalah 46473. Terdapat buah desa di dalam daerah kecamatan Sodonghilir.
Deltebre

Deltebre merupakan sebuah kawasan perbandaran yang terletak di Sepanyol dalam daerah Baix Ebre, wilayah Catalonia.
VH-71 Kestrel

Spesifikasi (EH-101)

Spesifikasi dengan lambang "bintang" (*) selepasnya merujuk kepada VH-71.
Data dari artikel MSN